Рэн (футбольны клюб)

«**Рэн**» () — францускі футбольны клюб з гораду Рэну. Клюб быў заснаваны ў 1901 годзе. Трохразовы ўладальнік Кубка Францыі. Свае хатныія матчы клюб праводзіць на ​​стадыёне «Рут дэ Ляр’ен», які месьціцца ў межах гораду. Уладальнікам клюбу ёсьць бізнэсовец Франсўа Піно.

Клюб зьяўляецца адным з самых вядомых футбольных клюбаў у рэгіёне Брэтань, разам зь іншым брэтонскім клюбам «Нант». Матчы паміж клюбамі лічыцца лякальным дэрбі й мае назоў дэрбі Брэтані. «Рэн» зьяўляецца адным з чальцоў-заснавальнікаў першага дывізіёну францускага футболу, аднак «Рэн» ніколі не станавіўся пераможцам галоўнага францускага футбольнага першынства. Найлепшым вынікам каманды зьяўляецца 4 месца, якога клюб дасягаў чатыры разы, апошнім разам у сэзоне 2022—2023 гадоў. У 2010 годзе Фэдэрацыя футболу Францыі вызнала акадэмію «Рэна» найлепшай у краіне.

## Гісторыя
### 1901—1945

Клюб быў заснаваны 10 сакавіка 1901 году групай студэнтаў унівэрсытэту Рэну. Сваю першую гульню каманда прайграла суседзям зь іншага футбольнага клюбу Рэну зь лікам 0:6. У 1902 годзе клюб увайшоў у склад Зьвязу атлетычных спартовых клюбаў (). У наступным годзе каманда ўвайшла ў склад футбольнай лігі Брэтані. У тым жа сэзоне каманда стала пераможцам турніру. 4 траўня 1904 году дзьве каманды з Рэну аб’ядналіся. Пад кіраўніцтвам валійца Грыфіта, які быў гуляючым трэнэрам, «Рэн» перамог у лізе Брэтані ў 1908 і 1909 гадох.

У пэрыяд з 1915 па 1922 гады клюб неаднаразова станавіўся пераможцам розных турніраў, якія ў Францыі ў той час праводзіліся нерэгулярна. У 1922 годзе клюб выйшаў у фінал кубка Францыі.

У 1932 годзе клюб увайшоў у лік дваццаці клюбаў, якія прынялі ўдзел у першым сэзоне францускай прафэсійнай футбольнай лігі. У першым сэзоне каманда заняла 6 месца ў чэмпіянаце, а ягоны форвард Ўолтар Кайзэр стаў найлепшым бамбардзірам. У чэмпіянаце асаблівых посьпехаў каманда не дасягала, але ў 1935 годзе ў другі раз у сваёй гісторыі дайшла да фіналу кубка. Аднак, фінансавая сытуацыя ў клюбе пагаршалася, і з пачаткам Другой сусьветнай вайны ў 1939 годзе каманда страціла статус прафэсійнай. На працягу двух гадоў каманда гуляла толькі ў кубку краіны й таварыскіх матчах. У 1941 годзе каманда прыняла ўдзел у чэмпіянаце акупаванай зоны, у якім заняла 7 месца зь дзевяці ўдзельнікаў.

### 1945—1990
У 1949 годзе каманда заняла 4 месца ў чэмпіянаце, што стала найлепшым вынікам у гісторыі клюбу. Гэты ж вынік быў паўтораны ў сэзоне 1964—1965 гадоў. У тым жа сэзоне клюб стаў уладальнікам кубка краіны. У фінале быў абыграны «Сашо» (2:2, 3:1 ва перагуляным матчы). Увосень 1965 году адбыўся дэбют клюбу ў эўракубках. У розыгрышы Кубка кубкаў «Рэн» у першым жа раўндзе саступіў праскай «Дукле». У 1970 годзе клюб дайшоў да паўфіналу кубка, а ў наступным сэзоне атрымаў перамогу ў ім у другі раз у гісторыі. У фінале зь лікам 1:0 быў абыграны «Ліён». Адзіным гульцом клюбу, якія прымалі ўдзел у абодвух пераможных фіналах, стаў абаронца Люі Кардэн. У 1975 годзе клюб выляцеў у другі дывізіён, адкуль вярнуўся ў 1983 годзе. У 1986 годзе клюб зноўку дабраўся да паўфіналу кубка краіны, дзе саступіў «Марсэлю».
## Дасягненьні
* **Уладальнік [[Кубак Францыі па футболе|Кубка Францыі]]**: 3
** 1965, 1971, 2019
* **Уладальнік [[Супэркубак Францыі па футболе|Супэркубка Францыі]]**: 1
** 1971
* **Уладальнік [[Кубак Інтэртота|Кубка Інтэртота]]**: 1
** 2008
## Склад
: *Актуальны на 21 лютага 2026 году*

## Крыніцы

## Вонкавыя спасылкі
* Афіцыйны сайт

Катэгорыя:Рэн (горад)